text: 81. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.425/371/5454 της 19 Ιαν./1 Φεβρ.  1974 (ΦΕΚ Β' 112) Περί εγγραφής πτυχιούχων α)Εργοδηγών Ηλεκτρονικών και β)Τηλεοράσεως εις το Γ' έτος αντιστοίχου ειδικότητος. Έχοντες υπ' όψει: 1.Τις διατάξεις του άρθρ. 21 παρ. 2 του Ν.Δ. 3971/1959 περί Τεχνικής και Επαγγελματικής Εκπαιδεύσεως. 2.Την υπ' αριθ. 14948/Α104/22.2.73 απόφασιν ημών περί εγγραφών, μετεγγραφών, φοιτήσεως, βαθμολογίας και εξετάσεων εις τας Δημοσίας, και Ιδιωτικάς, Τεχνικάς Επαγγελματικάς Σχολάς. 3.Την υπ' αριθ. 111/1973 πράξιν του Κεντρικού Συμβουλίου Επαγγελματικής Εκπαιδεύσεως (Κ.Σ.Ε.Ε.), αποφασίζομεν: Ορίζομεν, όπως εγγράφωνται: α)Εις τας Μέσας Επαγγελματικάς Σχολάς Εργοδηγών Ηλεκτρονικών και εις την Γ' τάξιν οι πτυχιούχοι των Μέσων Σχολών Τηλεοράσεως και β)εις τας Μέσας Επαγγελματικάς Σχολάς Τηλεοράσεως, και εις την Γ'  τάξιν οι πτυχιούχοι των Μέσων Σχολών Εργοδηγών και Ηλεκτρονικών. 